தீமை செய்தார்க்கும் நல்லது செய்ய வேண்டும் என்ற பண்பாடு உடைய இந்த மனித சமுதாயத்தின் உயர்வில் நல்லது செய்பவர்களுக்குத் தீமை அளிக்கும் ஒரு எண்ண வேகம் உணர்ச்சி வேகம் சினம் என்றால், அதைத் தவிர்க்க வேண்டியதுதானே? பெற்றோர்களோ, ஆசிரியர்களோ நம் மீது சினம் கொண்டால் மனம் என்ன பாடு படுகின்றது? பிறர் நம் மீது சினம் கொள்ளும்போது மனம் எவ்வாறு துன்பப்படுகின்றது என்பதைச் சிந்தித்துப் பாருங்கள். அதுபோன்றுதானே பிறர் மேல் நாம் கொள்ளும் சினம் அவர்களுக்கு வருத்தத்தை அளிக்கும் என்று கண்டு கொண்டால் நம்மோடு ஒத்த உறவினர், நமக்கு நலம் செய்பவர்களை இப்படி வருந்த விடுவது நல்லதா? நல்லதல்ல. எனவே அதைத் தவிர்க்கத்தான் வேண்டும். அது மட்டுமல்ல ஒருவர் மேல் சினம் கொண்டால் அது ஒரு அவமதிப்பும் கூட. சினம் கொள்ளுவது என்பது ஒழுக்கக் கேடான செயல். இரக்கமற்ற செயல், சினம் நட்பையும் கெடுத்துவிடும். அதனைத்தான் வள்ளுவர் “சினமெனும் சேர்ந்தா அரக் கொல்லி இனமெனும் ஏமப்புனையைச் சுடும் என்கிறார். அறப்பளீசுவரர் சதகத்தில் கோபமே பாவங்களுக்கெல்லாந் தாய் தந்தை கோபமே குடிகெடுக்கும் கோபமே ஒன்றையும் கூடிவர ஒட்டாது கோபமே துயர்கொடுக்கும் கோபமே பொல்லாது, கோபமே சீர்கேடு கோபமே உறவறுக்கும் கோபமே பழிசெய்யும், போகமே பகையாளி கோபமே கருணை போக்கும் கோபமே ஈனமாம், கோபமே எவரையும் கூடாமல் ஒருவனாக்கும் கோபமே மறலிமுன் கொண்டுபோய்த் தீயநர கக்குழியி னிற்றள்ளும் என எழுதப்பட்டுள்ளது. எனவே ஒருவர் மீது சினம் கொள்ளும்போது அவர்கள் படும் வருத்தம் சாபமாகவே மாறுகிறது. இதையெல்லாம் எண்ணிப் பார்க்கும்போது பிறரை எவ்வாறு சினம் பாதிக்கிறது என்பது நன்றாக தெரியும். Cheap Offers: http://bit.ly/gadgets_cheap